### APSTIPRINĀTS

Liepājas pilsētas domes Iepirkumu komisijas

2018.gada 28.novembra sēdē, protokols Nr.1

**IEPIRKUMA**

(IDENTIFIKĀCIJAS NUMURS LPP 2018/174)

**Par garderobes mēbeļu piegādi un uzstādīšanu Liepājas A.Puškina 2.vidusskolai**

**NOLIKUMS**

**I SADAĻA**

**INFORMĀCIJA PAR IEPIRKUMU**

* 1. **Pasūtītājs:**

|  |  |
| --- | --- |
| **Pasūtītājs, kas veic iepirkumu**  Liepājas pilsētas pašvaldība  Reģistrācijas Nr. 90000063185  Rožu iela 6, Liepāja, LV-3401 | **Pasūtītājs, kas slēgs iepirkuma līgumu**  Liepājas pilsētas pašvaldības iestāde “Liepājas pilsētas Izglītības pārvalde”  Reģistrācijas Nr. 90000063151  Uliha iela 36, Liepāja, LV-3401 |

* 1. **Iepirkuma priekšmets**
     1. Garderobes mēbeļu (turpmāk tekstā – Preces) piegāde un uzstādīšana, ietverot arī garantijas apkalpošanu, Liepājas A.Puškina 2.vidusskolai Liedaga ielā 5, Liepājā, atbilstoši iepirkumā noteiktajam apjomam un tehniskajām specifikācijām.

1.2.2. Iepirkuma priekšmetam ir 2 (*divas)* iepirkuma daļas:

**1.iepirkuma daļa** – Metāla garderobes mēbeļu (skapju) piegāde un uzstādīšana;

**2.iepirkuma daļa** – Lamināta garderobes mēbeļu (skapju) piegāde un uzstādīšana.

Pretendenti piedāvājumus var iesniegt uz 1 (*vienu*) vai abām iepirkuma daļām.

* 1. **CPV kods**

[39160000-1](http://www.iub.gov.lv/lv/iubcpv/parent/4739/clasif/main/) (*Mēbeles skolām*)

* 1. **Līguma izpildes laiks un vieta**
     1. Pretendentam Preču piegāde un uzstādīšana jāveic iespējami īsākā laikā, bet ne vēlāk kā **2 (*divu*) mēnešu** laikā no līguma noslēgšanas dienas.
     2. Preces jāpiegādā, jāuzstāda, jāveic garantijas apkalpošana Liepājas A.Puškina 2.vidusskolas telpās, Liedaga iela 5, Liepājā, LV-3416.
  2. **Iepirkuma procedūra**

Iepirkums tiek veikts atbilstoši Publisko iepirkumu likumam[[1]](#footnote-1). Iepirkumam piemērota pasūtījuma piešķiršanas kārtība atbilstoši Publisko iepirkumu likuma 9.panta nosacījumiem.

* 1. **Kontaktpersona**

Liepājas pilsētas pašvaldības administrācijas Publisko iepirkumu daļas juriste Aija Drulle, t.63422336, e-pasts: [iepirkumi@liepaja.lv](mailto:iepirkumi@liepaja.lv)

* 1. **Piedāvājumu iesniegšanas termiņš**

|  |
| --- |
|  |
| 1.7.1. Piedāvājumi iesniedzami Liepājas pilsētas pašvaldības administrācijā, Liepājā, Rožu ielā 6, Apmeklētāju pieņemšanas centrā **līdz 2018.gada 12.decembrim pulksten 14.00.**  *Liepājas pilsētas pašvaldības administrācijas darba laiki:*  *Pirmdiena – no 08:30 – 18:00;*  *Otrdiena, trešdiena, ceturtdiena – no 08:30 – 17:00;*  *Piektdiena – no 08:30 – 16:00;*  *Pirmssvētku dienās darba laiks ir saīsināts par 1 (vienu) stundu.*  1.7.2. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), piegādātājs ir atbildīgs par piedāvājuma piegādi līdz piedāvājumu iesniegšanas vietai līdz noteiktā termiņa beigām.  1.7.3. Jebkuri piedāvājumi, kurus Komisija saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ iesniedzējam. |
| * 1. **Piedāvājumu atvēršanas vieta un laiks** |
| 1.8.1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), tūlīt pēc piedāvājumu iesniegšanas termiņa beigām.  1.8.2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. |
| **1.9. Iepirkuma procedūras dokumenti** |
| Nolikumam ar pielikumiem ir nodrošināta **tieša un brīva elektroniskā pieeja** Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļā “Iepirkumi” (<https://www.liepaja.lv/iepirkumi-un-izsoles/iepirkumi/>). |
| **1.10. Papildu informācija** |
| 1.10.1. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja mājas lapā pie nolikuma(<https://www.liepaja.lv/iepirkumi-un-izsoles/iepirkumi/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.  1.10.2. Ja piegādātājs ir laikus pieprasījis papildu informāciju par iepirkuma dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.  1.10.3. Komisija papildu informāciju nosūta piegādātājam, kas uzdevis jautājumu, un vienlaikus ievieto šo informāciju pasūtītāja mājas lapā, kur ir pieejami iepirkuma dokumenti, norādot arī uzdoto jautājumu |

**II SADAĻA**

**INFORMĀCIJA PAR IEPIRKUMA PRIEKŠMETU**

**2.1. Tehniskais apraksts**

Iepirkuma priekšmets ir garderobes mēbeļu piegāde un uzstādīšana, ietverot arī garantijas apkalpošanu, Liepājas A.Puškina 2.vidusskolas telpās, Liedaga iela 5, Liepāja, LV-3416 atbilstoši iepirkumā noteiktajam apjomam un tehniskajām specifikācijām.

Detalizētas prasības Precēm noteiktas nolikuma 2.1.pielikumā “Tehniskā specifikācija/tehniskais un finanšu piedāvājums 1.iepirkuma daļai” un 2.2.pielikumā “Tehniskā specifikācija/tehniskais un finanšu piedāvājums 2.iepirkuma daļai”*.*

**2.2. Preču kvalitāte**

2.2.1. Visām Preču detaļām un izmantotajiem materiāliem jābūt kvalitatīviem, tie nedrīkst būt neatbilstoši Precēm paredzēto funkciju veikšanai un Preču lietošanas laikā deformēties vai citādi zaudēt to sākotnējās īpašības;

2.2.2. Preču kustīgās vai regulējamās detaļas, vai mehānismi nedrīkst būt vaļīgi, lietošanas laikā deformēties, traucēt viens otra darbībai, darboties nesinhroni, kustēties tiem neparedzētā virzienā vai ar neparedzētu aizturi;

2.2.3. No vairākām atsevišķām savstarpēji savienotām detaļām izgatavotu Preču detaļu savienojumu vietas nedrīkst būt vaļīgas un savienotajām detaļām jāsakļaujas precīzi bez nobīdēm;

2.2.4. Precei (tostarp tās kustīgajām detaļām un mehānismiem) jābūt ergonomiski pareizi projektētai un izgatavotai tā, lai Preces lietotājam nevarētu rasties diskomforts.

**2.3. Materiālu prasības**

**2.3.1.** Precei izmantotie koka, lamināta, metāla daļu virsmas pārklājumi:

2.3.1.1. nedrīkst saturēt bīstamas vielas, kas ir klasificētas atbilstoši regulai 1272/2008 (Eiropas Parlamenta un Padomes 2008. gada 16. decembra Regulai Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006.) kādā no šajā regulā uzskaitītajām bīstamības klasēm. Piemēram, kancerogēnas (R40, R45, R49), kaitīgas reproduktīvajai sistēmai (R60, R61, R62, R63), mutagēnas (R46, R68), toksiskas (R23, R24, R25, R26, R27, R28, R51), alerģiskas ieelpojot (R42) vai kaitīgas videi (R50, R50/53, R51/53, R52, R52/53, R53), tādas, kas rada pārmantojamu ģenētisku bojājumu (R46), ilglaicīgu nopietnu veselības bojājumu briesmas (R48), iespējamus riskus ar neatgriezeniskām sekām (R68),

2.3.1.2. nedrīkst saturēt vairāk kā 5 masas procenti gaistošu organisko savienojumu (GOS),

2.3.1.3. nav atļauta tādu ftalātu lietošana, kas piedāvājuma iesniegšanas laikā atbilst kādai šādu riska frāžu (vai to kombinācijas) klasifikācijai: R60, R61, R62 (atbilstoši Eiropas Parlamenta un Padomes 2008. gada 16. decembra Regulai Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006.)

2.3.1.4. nedrīkst saturēt aziridīnu,

2.3.1.5. nedrīkst saturēt hroma (VI) savienojumus.

**2.3.2**. **Precei izmantotās gaistošo organisko savienojumu saturs līmēs, kuras izmanto mēbeļu savienošanai**, nedrīkst pārsniegt 10 masas %, saskaņā ar Eiropas Parlamenta un Padomes Direktīva 2004/42/EK (2004. gada 21. aprīlis), ar ko ierobežo gaistošo organisko savienojumu emisijas, kuras rada organisko šķīdinātāju izmatošana noteiktās krāsās, lakās un transportlīdzekļu galīgās apdares materiālos, un ar ko groza Direktīvu 1999/13/EK.

**2.4.** Pretendentiem jāņem vērā Ministru kabineta 2002.gada 27.decembra noteikumos Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” noteiktās prasības.

**2.5. Garantijas nosacījumi**

Preču garantijas termiņš: saskaņā ar nolikuma 2.1.pielikumā “Tehniskā specifikācija/tehniskais un finanšu piedāvājums 1.iepirkuma daļai” un 2.2.pielikumā “Tehniskā specifikācija/tehniskais un finanšu piedāvājums 2.iepirkuma daļai” noteikto – ne mazāk kā **2 gadi** (vai ilgāk, atbilstoši pretendenta piedāvātajam) no Preces nodošanas – pieņemšanas akta parakstīšanas dienas. Pārējie Garantijas nosacījumi atbilstoši līgumprojektam, kas ir nolikuma 6. pielikums.

**2.6. Tāmju aizpildīšana**

Tehniskajā piedāvājumā jāievērtē visas kvalitatīvu Preču piegādei, uzstādīšanai, ietverot arī garantijas apkalpošanu, nepieciešamās izmaksas. Pretendentam finanšu piedāvājumā jāiekļauj iespējamie sadārdzinājumi un jebkuri ar līguma pilnīgu izpildi saistīti izdevumi. Tehniskajā piedāvājumā norādītām summām jābūt noapaļotām līdz 2 (*diviem*) cipariem aiz komata.

**2.7. Ekvivalenti**

Ja iepirkuma dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot *jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus*, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.

**2.8. Preču paraugi**

2.8.1. Komisijai ir tiesības pieprasīt iesniegt Preču paraugus pārbaudei, piemēram, Preču sastāvdaļu paraugus.

2.8.2. Preču paraugus pārbaudei Pretendentam jāiesniedz 5 (piecu) darba dienu laikā pēc Komisijas pieprasījuma.

**III SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[2]](#footnote-2):** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | Pieteikums dalībai iepirkumā (pēc formas – nolikuma 1.pielikums). |
| **3.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. 2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| **3.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. |
| **3.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.5.** Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.6.** Uz pretendentu neattiecas Publisko iepirkumu likuma 9. panta astotajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 9.pantā noteikto kārtību. |
| **3.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes. | **a)** Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (<https://www.eis.gov.lv/>).  **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **3.8.** Pretendenta rīcībā ir visi nepieciešamie resursi savlaicīgai un kvalitatīvai līguma izpildei. | Apliecinājums, kas iekļauts pieteikumā dalībai iepirkumā (pēc formas – nolikuma 1.pielikums). |
| **3.9.** Pretendentam iepriekšējo 3 (*trīs*) gadu laikā (*2015., 2016., 2017.gadā un 2018.gadā līdz piedāvājumu iesniegšanas termiņa beigām*) ir pieredze vismaz 1 *(viena)* līdzīga līguma izpildē.  Līdzīgs līgums – līgums, kura priekšmets ir mēbeļu piegāde un uzstādīšana par līgumcenu, kas ir vienāda vismaz ar 1/2 (*vienu pusi*) no pretendenta piedāvātās līgumcenas EUR, neskaitot PVN, iepirkuma daļai, uz kuru pretendents iesniedz piedāvājumu.  Pieredzi pierāda un apliecina pozitīva atsauksme no attiecīgā līguma pasūtītāja. | **a)** Informācija par iepriekšējo pieredzi (pēc formas – nolikuma 3.pielikums);  **b)** Attiecīgā līguma pasūtītāja atsauksme. |
| **3.10.** Pretendents ir iesniedzis tehnisko un finanšu piedāvājumu. | **a)** Tehniskā specifikācija/tehniskais un finanšu piedāvājums (pēc formas – nolikuma 2.1.un/vai 2.2.pielikums). |
| **3.11.** Ja Pretendents līguma izpildē ir paredzējis piesaistīt citus uzņēmējus (apakšuzņēmējus)[[3]](#footnote-3), informāciju norāda pieteikumā dalībai iepirkumā (nolikuma 1.pielikums) un piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam. | |

**IV SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **4.1.** Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības katrā iepirkuma daļā saimnieciski visizdevīgākajam piedāvājumam, kuru nosaka, ņemot vērā tikai piedāvātocenu. |
| **4.2.** Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu. |

**V SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai iepirkumā forma |
|  |  |
| **2.1.pielikums** | Tehniskā specifikācija/tehniskā un finanšu piedāvājuma forma 1.iepirkuma daļai |
|  |  |
| **2.2.pielikums** | Tehniskā specifikācija/tehniskā un finanšu piedāvājuma forma 2.iepirkuma daļai |
|  |  |
| **3.pielikums** | Informācijas par iepriekšējo pieredzi forma |
|  |  |
| **4.pielikums** | Prasības piedāvājumu noformēšanai un iesniegšanai |
|  |  |
| **5.pielikums** | Vērtēšanas nosacījumi |
|  |  |
| **6.pielikums** | Līgumprojekts |

Iepirkuma LPP 2018/174

nolikuma **1.pielikums**

**PIETEIKUMS DALĪBAI IEPIRKUMĀ**

|  |  |
| --- | --- |
|  |  |
| *Sabiedrības nosaukums* | *reģistrācijas numurs* |

|  |  |  |
| --- | --- | --- |
| kuras vārdā saskaņā ar |  | rīkojas |
|  | *pārstāvības pamats* | *Amats,*  *vārds un uzvārds* |

Ar šo piesakās piedalīties iepirkumā ***“*Par garderobes mēbeļu piegādi un uzstādīšanu Liepājas A.Puškina 2.vidusskolai*“*** (LPP 2018/174).

|  |  |  |
| --- | --- | --- |
| Pretendents atbilst |  | **mazā vai vidējā uzņēmuma** statusam[[4]](#footnote-4) |
| Pretendents neatbilst |  | **mazā vai vidējā uzņēmuma** statusam |

|  |  |
| --- | --- |
| Apakšuzņēmējus līguma izpildē piesaistīt nav paredzēts |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)*

|  |  |
| --- | --- |
| Apakšuzņēmējus līguma izpildē ir paredzēts piesaistīt |  |

*(tabulā norāda apakšuzņēmējiem nododamo darbu apjomu un veidus)*

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam*** 4 | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |
|  |  |  |  |  |

*Ja apakšuzņēmējus ir paredzēts piesaistīt līguma izpildē, informāciju par apakšuzņēmējiem un tiem nododamo darbu apjomu aizpilda par katru iepirkuma daļu atsevišķi.*

Apliecinu, ka:

* pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes un uzstādīšanas darbus;
* pretendenta rīcībā ir visi nepieciešamie resursi savlaicīgai un kvalitatīvai līguma izpildei.
* **Precei izmantotie koka, lamināta, metāla daļu virsmas pārklājumi nesatur:**
* bīstamas vielas, kas ir klasificētas atbilstoši Eiropas Parlamenta un Padomes 2008. gada 16. decembra Regulai Nr. 1272/2008 par vielu un maisījumu klasificēšanu, marķēšanu un iepakošanu kādā no šajā regulā uzskaitītajām bīstamības klasēm;
* vairāk kā 5 masas procenti gaistošu organisko savienojumu (GOS);
* nav lietoti tādi ftalāti, kas piedāvājuma iesniegšanas laikā atbilst kādai šādu riska frāžu (vai to kombinācijas) klasifikācijai: R60, R61, R62 (atbilstoši Eiropas Parlamenta un Padomes 2008. gada 16. decembra Regulai Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK;
* nesatur saturēt aziridīnu;
* nesatur hroma (VI) savienojumus;
* **Precei izmantotās gaistošo organisko savienojumu saturs līmēs, kuras izmanto mēbeļu savienošanai, nepārsniedz 10 masas %,** saskaņā ar Eiropas Parlamenta un Padomes Direktīva 2004/42/EK (2004. gada 21. aprīlis), ar ko ierobežo gaistošo organisko savienojumu emisijas, kuras rada organisko šķīdinātāju izmatošana noteiktās krāsās, lakās un transportlīdzekļu galīgās apdares materiālos.
* Preces atbilst Latvijas Republikas Ministru kabineta 2002.gada 27.decembra noteikumu Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” prasībām.
* esam iepazinušies un pilnībā piekrītam iepirkuma nolikuma un līguma projekta nosacījumiem;
* šis piedāvājums ir sagatavots individuāli un nav saskaņots ar konkurentiem;
* Pretendenta pārstāvis ar līgumu saistītu jautājumu risināšanā (vārds, uzvārds), \_\_\_\_\_\_\_\_\_\_\_\_\_\_ tālr.: \_\_\_\_\_\_\_\_\_\_\_\_ e-pasts: \_\_\_\_\_.
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Juridiskā adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| E-pasta adrese: |  |
| Datums |  |

Iepirkuma LPP 2018/174

nolikuma **3.pielikums**

**INFORMĀCIJA PAR IEPRIEKŠĒJO PIEREDZI**

|  |  |
| --- | --- |
| Pasūtītājs |  |
| Izpildītājs |  |
| Līguma priekšmets |  |
| Līguma ietvaros veiktie darbi |  |
| Līguma summa EUR, bez PVN |  |
| Līguma uzsākšanas un pabeigšanas datums |  |
| Kontaktinformācija atsauksmju iegūšanai (kontaktpersona, amats, tālruņa numurs, e-pasta adrese) |  |

Tabulā norāda informāciju atbilstoši nolikuma 3.9.punktā noteiktajam.

Piedāvājumam jāpievieno atsauksme par īstenoto līgumu, saskaņā ar norādīto informāciju.

|  |  |
| --- | --- |
| Sagatavotāja vārds, uzvārds un amats: |  |
| Pretendenta nosaukums: |  |
| Datums |  |

Iepirkuma LPP 2018/174

nolikuma **4.pielikums**

**PRASĪBAS PIEDĀVĀJUMU NOFORMĒŠANAI UN IESNIEGŠANAI**

|  |
| --- |
| 1. Pretendentam piedāvājums jāiesniedz 1 (*vienā*) oriģinālā drukātā eksemplārā. |
| 1. Piedāvājumā jāiekļauj nolikuma 3.sadaļā noteiktie dokumenti. |
| 1. Visai iesniedzamajai dokumentācijai jābūt cauršūtai (caurauklotai ar diegu, lai nebūtu brīvi nomaināmas lapas) un šuvuma vietā jābūt pretendenta paraksttiesīgās vai pilnvarotās personas parakstam, norādītam cauršūto lapu skaitam. |
| 1. Pretendentam piedāvājums jāiesaiņo slēgtā aploksnē, kas adresēta: |
| *Saņēmējs:*  Liepājas pilsētas domes Iepirkumu komisijai  Rožu iela 6, Liepāja, LV-3401  **Piedāvājums iepirkumam “Par garderobes mēbeļu piegādi un uzstādīšanu Liepājas A.Puškina 2.vidusskolai“ (LPP 2018/174).**  Neatvērt pirms piedāvājumu atvēršanas sanāksmes sākuma!  *Iesniedzējs:*  *<Pretendenta nosaukums, reģistrācijas numurs, adrese>*  *<Kontaktpersonas vārds, uzvārds, tālruņa numurs>* |
|  |
| 1. Pretendents drīkst iesniegt tikai vienu piedāvājuma variantu katrai iepirkuma daļai. Ja pretendents iesniegs vairākus piedāvājuma variantus, tie visi tiks atzīti par nederīgiem. |
| 1. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. |
| 1. Visām izmaksām piedāvājumā jābūt uzrādītām *euro* (EUR), noapaļojot līdz 2 (*diviem*) cipariem aiz komata. |
| 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[[5]](#footnote-5). |
| 1. Pretendents iesniedz parakstītu piedāvājumu. Parakstītam jābūt katram piedāvājumā iekļautajam oriģinālajam dokumentam |
| 1. Dokumentus pašrocīgi paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta piedāvājuma dokumentos. |
| 1. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu atbilstoši normatīvajiem aktiem par kārtību, kādā apliecināmi dokumentu atvasinājumi[[6]](#footnote-6). |
| 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem. |
| 1. Saskaņā ar Publisko iepirkumu likuma 9.panta astoņpadsmito daļu, pasūtītājs publicēs noslēgtā iepirkuma līguma tekstu savā mājas lapā internetā. |
| 1. Pretendents piedāvājumu, kas sagatavots un noformēts atbilstoši nolikumā noteiktajām prasībām, var iesniegt, sākot ar iepirkuma izziņošanas dienu nolikumā norādītajā vietā un laikā, līdz šajā nolikumā noteiktā piedāvājumu iesniegšanas termiņa beigām. |
| 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. |
| 1. Komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē. |
| 1. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. |
| 1. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. |

Iepirkuma LPP 2018/174

nolikuma **5.pielikums**

**VĒRTĒŠANAS NOSACĪJUMI**

|  |
| --- |
| 1. Iepirkuma procedūru veic ar Liepājas pilsētas domes 2017.gada 17.augusta lēmumu Nr.304 un Liepājas pilsētas domes 2018.gada 13.septembra lēmumu Nr.368 izveidotā Iepirkumu komisija (*Nolikumā arī – Komisija*). |
| 1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē. |
| 1. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā. |
| 1. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli. |
| 1. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. |
| 1. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija. |
| 1. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde. |
| 1. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā. |
| 1. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. |
| 1. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. |
| 1. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai. |
| 1. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. |
| 1. Konstatējot piedāvājuma neatbilstību kādai no prasībām, Komisijai ir tiesības noraidīt pretendentu un neizskatīt piedāvājumu nākamajā izvērtēšanas posmā. |
| 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2., 4. vai 5. punktā minēto apstākļu dēļ, Komisija rīkojas atbilstoši Publisko iepirkumu likuma 9.panta devītajai un desmitajai daļai. |
| 1. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.¹ panta pirmajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ pantam. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā. |
| 1. Triju darbdienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto elektroniskā pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu. |

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. [↑](#footnote-ref-2)
3. Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

   Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu. [↑](#footnote-ref-3)
4. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-4)
5. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-5)
6. Latvijas Republikā spēkā Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” , skatīt: <https://likumi.lv/ta/id/301436-dokumentu-izstradasanas-un-noformesanas-kartiba>. [↑](#footnote-ref-6)